Ali konec leta praznuješ zmage, dosežke, nova znanja, ljubeče in radostne odnose?

Kot veš, kamor usmerjamo svojo pozornost, to raste … to je najhitrejša pot do tistega, česar si v življenju želimo, po čemer hrepenimo.

Danes te želim vzpodbuditi, da si te praznike, ko zaključujemo leto in začenjamo naslednje, vzameš čas in poiščeš ter praznuješ »zmage«, ki si jih ustvaril/a letos.

Če narediš to, je to dober opomnik, da si lahko sebi najboljši prijatelj, oboževalec, motivator. Hkrati ti bo ta vaja močno zvišala občutja sreče. Vsekakor se splača!

Zares si vzemi čas in izrazi hvaležnost za trdo delo, ki si ga opravil/a, trud, ki si ga vložil/a, in vse srečne stvari, odnose, dogodke in situacije, ki si jih povabil/a v svoje življenje.

Če boš to naredil/a, ne le, da boš prejel/a še več dobrega, navdušil/a in motiviral/a boš samega/o sebe, da boš sanjal/a večje sanje in dosegel/a več.

Zimski solsticij je energijsko zelo močen čas in priložnost, ko žanjemo izkušnje iz preteklega leta in se pripravljamo, da VSTANEMO v letu, ki prihaja. To je čas za celjenje, žetev, praznovanje, notranji umik in pripravo na zares izjemno novo leto.

Vajo in vprašanja, ki jih delim s tabo, naredim vsako leto. Menim, da je celo bolj pomembno, kot načrtovanje novega leta, da se ob koncu leta spominjamo svojih zmag, dosežkov, raztegov, izboljšanja sebe, novih znanj, novih korakov, ljubečih in radostnih odnosov,… stvari, ki smo jih uspeli spustiti in odpustiti ter stvari, ki smo jih privabili.

VAJA 1:

Ne veš, kaj bi lahko bile zmage, ki jih lahko praznuješ? Vzemi si nekaj trenutkov, miren prostor, kjer te nihče ne bo motil, zvezek in pisalo ter odgovori na spodnja vprašanja. Lahko si prižgeš svečke, kamin, meditativno glasbo… Zelo pomembno: te stvari je potrebno zapisati, drugače ostanejo nekje v neoprijemljivem svetu. V mislih imej preteklo leto:

Za kaj si hvaležen/a?

Koga si ljubil/a?

Komu si pomagal/a?

Komu si odpustil/a?

Kaj iz svojega seznama stvari, ki jih želiš narediti, si uresničil/a?

Kaj si dosegel/a pri svojem delu?

Katero dobro stvar si naredil/a, uvedel/a za svoje zdravje?

Katerega strupenega odnosa ali stvari si se rešil/a?

Katero veliko, novo stvar si se naučil/a?

Kaj v svoji osebnosti, karakterju si spremenil/a, premagal/a, spustil/a?

V čem si po tem letu drugačen/a, boljši/a, modrejši/a?

Kateri so bili pomembnejši dogodki, vrhunci leta 2018?

Kaj si ustvaril/a to leto, v kaj si investiral/a in je najbolj uravnano z tvojo življenjsko potjo, usodo?

VAJA 2:

Sedaj izberi nekaj najpomembnejših stvari iz tega seznama in se zavestno odloči za zabaven način, kako jih boš praznoval/a.

Nekaj predlogov za praznovanje:

Organiziraj majhno zabavo s torto in šampanjcem in povabi svoje najbližje in najdražje ljudi.

Podari si izlet, potovanje.

Kupi si nekaj, kar si že dolgo želiš.

Podari si velik šopek najljubših rož.

Podari si nekaj luksuznega.

Naj te nekdo slika, ko imaš roke dvignjene kot zmagovalec/ka, s širokim nasmehom na obrazu in objavi sliko na socialnih omrežjih, da se lahko tvoji prijatelji veselijo skupaj s tabo!

VAJA 3:

Sedaj, ko si pogledal/a in pregledal/a svoje preteklo leto, pa se usmeri še v prihodnje leto.

Odgovori si še na ta vprašanja:

Najpomembneje: ODGOVORE ZARES ZAPIŠI! Ta vaja je TVOJE DARILO SEBI.

Kaj mi ne služi več in je čas, da pustim za seboj? (stari vzorci, strupeni odnosi, navade, stvari)

Kateri so bili največji zastoji, ovire in izzivi v zadnjem letu? Kaj se lahko iz teh izkušenj, lekcij, priložnosti naučim? Kako lahko to znanje uporabim, da se v naslednjem letu premaknem naprej?

Kaj so moje najgloblje želje in hrepenenja za prihajajoče leto?

Kaj je moj najmočnejši namen, ki ga dajem ven in predanost, da ta namen v prihodnjem letu uresničim?

Kaj želim najbolj praznovati in ceniti glede sebe v letu, ki prihaja?

Najpomembneje: ODGOVORE ZARES ZAPIŠI! Ta vaja je TVOJE DARILO SEBI.

Če ti kaj pomaga, mi lahko svoje zapiske o zmagah, rasti, dosežkih in namenih ter viziji tudi pošlješ. Obljubim, da jih bom prebrala! Sporoči mi tudi učinek, ki ga je vaja imela zate!

Hvala Ti za vso ljubezen in podporo v preteklem letu. Globoko sem Ti hvaležna!

V Ljubezni, Zdravju in Obilju,

Tanja Turnšek